กระทู้ถามที่ ๑๗๕/ว.

เรื่อง การสนับสนุนงบประมาณโครงการก่อสร้างสะพานข้ามทะเลสาบสงขลา

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้

ตามที่กรมทางหลวงชนบทได้มีแผนการดำเนินโครงการก่อสร้างสะพานข้ามทะเลสาบสงขลา ซึ่งเป็นโครงการก่อสร้างสะพานข้ามทะเลสาบสงขลาเชื่อมโยง ๒ จังหวัด คือ จังหวัดพัทลุงและจังหวัดสงขลา จากบ้านแหลมจองถนน ตำบลจองถนน อำเภอเขาชัยสน จังหวัดพัทลุงไปยังตำบลเกาะใหญ่ อำเภอกระแสสินธุ์ จังหวัดสงขลา ระยะทางประมาณ ๗ กิโลเมตร เพื่อเป็นการลดระยะทางในการสัญจรไปมาของประชาชนทั้ง ๒ จังหวัด ซึ่งจะสามารถลดระยะทางได้ประมาณ ๘๐ กิโลเมตร ลดระยะเวลาในการเดินทางจากประมาณ ๒ ชั่วโมง เหลือเพียง ๑๕ - ๒๐ นาที อีกทั้งยังเป็นการช่วยบรรเทาปริมาณการจราจรของถนนทางหลวงและแก้ปัญหาการจราจรติดขัด รวมถึงเป็นการสนับสนุนด้านพาณิชยกรรม อุตสาหกรรม การขนส่ง โลจิติกส์ และส่งเสริมการท่องเที่ยว เนื่องจากมีเส้นทางท่องเที่ยวเชื่อมโยงทะเลอันดามัน – อ่าวไทย และเขื่อน ๓ จังหวัด คือ ตรัง พัทลุง และสงขลา ตลอดทั้งยังช่วยยกระดับมาตรฐานความปลอดภัยในการเดินทางในกรณีเกิดภัยพิบัติจะสามารถอพยพประชาชนในพื้นที่ได้อย่างรวดเร็วก่ายยิ่งขึ้น ซึ่งเป็นโครงการที่จะสร้างคุณประโยชน์ให้กับประชาชนได้เป็นอย่างมาก

จึงขอเรียนถามว่า

๑. กระทรวงคมนาคมมีการดำเนินโครงการก่อสร้างสะพานข้ามทะเลสาบสงขลาอยู่ในขั้นตอนใด และมีการตั้งงบประมาณในการดำเนินการโครงการไว้หรือไม่ อย่างไร หากทราบรายละเอียด

๒. หากกระทรวงคมนาคมยังไม่มีการตั้งงบประมาณในการดำเนินโครงการดังกล่าว จะสามารถจัดสรรเงินกู้ไว้ได้หรือไม่ อย่างไร หากทราบรายละเอียด

ขอให้ตอบในที่ประชุมสภา

ขอแสดงความนับถืออย่างยิ่ง
สุพัชรี ธรมเพชร

คำตอบกระทู้ถามที่ ๑๗๕/ร.

ของ นางสุพัชรี ธรมเพชร สมาชิกสภาผู้แทนราษฎร พรรคประชาธิปัตย์ จังหวัดพัทลุง เรื่อง การสนับสนุนงบประมาณโครงการก่อสร้างสะพานข้ามทะเลสาบสงขลา

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม เรื่อง การสนับสนุนงบประมาณโครงการก่อสร้างสะพานข้ามทะเลสาบสงขลา ดังนี้

**คำถามที่ ๑** กระทรวงคมนาคมมีการดำเนินโครงการก่อสร้างสะพานข้ามทะเลสาบสงขลาอยู่ในขั้นตอนใด และมีการตั้งงบประมาณในการดำเนินการโครงการไว้หรือไม่ อย่างไร ขอทราบรายละเอียด

**คำตอบ**

กระทรวงคมนาคม โดยกรมทางหลวงชนบท ขอเรียนชี้แจงว่า กรมทางหลวงชนบทเสนอขอรับการจัดสรรงบประมาณประจำปี พ.ศ. ๒๕๖๘ - ๒๕๗๐ สำหรับเงินสมทบค่าก่อสร้างร้อยละ ๓๐ และค่าจ้างควบคุมงาน สำหรับโครงการก่อสร้างสะพานข้ามทะเลสาบสงขลาดโดยมีรายละเอียด ดังนี้

| รายการ | รวม | แผนการใช้จ่ายประจำปีงบประมาณ (ล้านบาท) |
| --- | --- | --- |
|  |  | ๒๕๖๘ | ๒๕๖๙ | ๒๕๗๐ |
| **ค่าก่อสร้าง** | **รวม** | **รวม** | **รวม** |
| - เงินกู้ (70%) | - เงินกู้ (70%) | - เงินกู้ (70%) |
| - เงินสมทบ (30%) | - เงินสมทบ (30%) | - เงินสมทบ (30%) |
| **ค่าจ้างควบคุมงาน** | **129.25** | **129.25** | **129.25** |
| - เงินสมทบ (100%) | **129.25** | **129.25** | **129.25** |
| **รวม** | **4,700.00** | **4,700.00** | **4,700.00** |
| - เงินกู้ | **3,290.00** | **658.00** | **1,316.00** |
| - เงินสมทบ | **1,410.00** | **282.00** | **564.00** |

## คำถามที่ ๒

หากกระทรวงคมนาคมยังไม่มีการตั้งงบประมาณในการดำเนินโครงการดังกล่าว จะสามารถจัดสรรเงินกู้ได้หรือไม่ อย่างไร ขอทราบรายละเอียด

### 答案:

กระทรวงคมนาคม โดยกรมทางหลวงชนบท ขอเรียนชี้แจงว่า จากมติคณะรัฐมนตรีเมื่อวันที่ ๑๘ สิงหาคม ๒๕๖๕ เห็นชอบให้กรมทางหลวงชนบทใช้เงินกู้ต่างประเทศเป็นค่าก่อสร้างในสัดส่วนของแหล่งเงินกู้ : เงินงบประมาณ 70 : 30 โดยให้กระทรวงการคลังพิจารณาหาแหล่งเงินกู้

ที่เหมาะสม ดังนั้น กระทรวงการคลังจึงได้ประสานกับธนาคารโลก เพื่อขอให้ธนาคารโลกพิจารณา
ให้เงินกู้สำหรับก่อสร้างโครงการสะพานข้ามทะเลสาบสงขลาและโครงการสะพานเชื่อมเกาะลันตา
ของกรมทางหลวงชนบท โดยธนาคารโลกพิจารณาให้เงินกู้ค่าก่อสร้างสะพานทั้ง ๒ แห่ง ภายใต้
โปรแกรมชื่อ Thailand : Resilient Transport Connectivity Project (P179727) ซึ่งประกอบด้วย
องค์ประกอบ ๒ ส่วน ได้แก่
๑) งานส่วนที่ ๑ กิจกรรมก่อสร้างสะพานข้ามทะเลสาบสงขลาและสะพานเชื่อมเกาะลันตา
๒) งานส่วนที่ ๒ กิจกรรมสนับสนุนการอนุรักษ์โลมาอิรวดี ในบริเวณทะเลสาบสงขลา

ทั้งนี้ ในงานส่วนที่ ๑ ปัจจุบันเตรียมการเรียบร้อยแล้ว แต่ยังเหลืองานส่วนที่ ๒ ซึ่งจะต้อง
เสนอคณะรัฐมนตรีขอเพิ่มวงเงินกู้สำหรับแผนอนุรักษ์โลมาอิรวดี ระยะ ๕ ปี วงเงิน ๔๐๒.๘๑๘ ล้านบาท
ตามที่กระทรวงทรัพยากรธรรมชาติและสิ่งแวดล้อมพิจารณา และเป็นเงื่อนไขในการกู้เงินของธนาคารโลก
ซึ่งในปัจจุบันแผนอนุรักษ์ดังกล่าว กรมทรัพยากรทางทะเลและชายฝั่งอยู่ระหว่างการเสนอ
คณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ พิจารณา
ให้ความเห็นชอบ เมื่อคณะรัฐมนตรีเห็นชอบแล้ว กระทรวงการคลังจะดำเนินการเจรจาเงินกู้และลงนาม
ในสัญญากู้เงินกับธนาคารโลก หลังจากนั้นกรมทางหลวงชนบทจะเริ่มดำเนินการประกวดราคา
แบบ International Competitive Bidding (ICB) และดำเนินการก่อสร้างสะพานในขั้นตอนต่อไป